

**Ugovorno telo**: **Stalna konferencija gradova i opština**

**PODRŠKA EVROPSKE UNIJE INKLUZIJI ROMA**

**Osnaživanje lokalnih zajednica za inkluziju Roma**

**Smernice za prijavljivanje za bespovratna sredstva**

Budžetska linija 2017/390-303/5.9.1

Referenca: 757/1

Krajnji rok za podnošenje kompletne prijave: 18. februar 2019.

OBAVEŠTENJE

Ovo je otvoreni poziv sa dostavljanje predloga projekta, za koji se sva dokumenta podnose zajedno (koncept projekta i kompletna prijava). Inicijalno će se ocenjivati samo koncepti projekata. Posle toga će se ocenjivati kompletne prijave glavnih podnosilaca čiji su koncepti projekata prethodno odabrani. Posle ocenjivanja kompletnih prijava, vršiće se provera prihvatljivosti za one koji budu preliminarno odabrani. Prihvatljivost će se ocenjivati na osnovu prateće dokumentacije koju je tražilo ugovorno telo i potpisane „izjava glavnog podnosioca predloga projekta“ poslate zajedno sa celokupnom prijavom.

Sadržaj

[1. PODRŠKA EU INKLUZIJI ROMA – OSNAŽIVANJE LOKALNIH ZAJEDNICA ZA INKLUZIJU ROMA 4](#_Toc437893835)

[1.1. Uvod 4](#_Toc437893836)

1.2. Ciljevi i prioriteti programa……………………………………………………………………………………….5

[1.3. Alokacija finansijskih sredstava koju obezbeđuje ugovorno telo 5](#_Toc437893838)

[2. PRAVILA ZA OVAJ POZIV ZA DOSTAVLJANJE PREDLOGA PROJEKATA 7](#_Toc437893839)

[2.1. Kriterijumi prihvatljivosti 7](#_Toc437893840)

[2.1.1. Prihvatljivost aplikanata (tj. vodeći aplikant i ko-aplikant(i)) 7](#_Toc437893841)

[2.1.2. Povezana lica 9](#_Toc437893842)

[2.1.3. Saradnici i ugovarači 10](#_Toc437893843)

[2.1.4. Prihvatljivi projekti: projekti za koje se može podneti predlog projekta 11](#_Toc437893844)

[2.1.5. Prihvatljivi troškovi: vrste troškova koji mogu biti uzeti u razmatranje kod dodele granta 15](#_Toc437893845)

[2.2. Kako se podnosi prijava i koje procedure treba poštovati 1](#_Toc437893846)8

[2.2.1. Obrasci prijave 1](#_Toc437893855)9

[2.2.2. Gde i kako se šalju prijave 19](#_Toc437893856)

[2.2.3. Krajnji rok za podnošenje prijava](#_Toc437893857) 20

[2.2.4. Dodatne informacije o prijavama 20](#_Toc437893858)

[2.3. Evaluacija i selekcija prijava 2](#_Toc437893859)1

[2.4. Podnošenje pratećih dokumenata za privremeno odabrane prijave 2](#_Toc437893860)8

[2.5. Obaveštenje o odluci ugovornog tela 2](#_Toc437893861)9

[2.5.1. Sadržaj odluke 2](#_Toc437893862)9

[2.5.2. Indikativni vremenski plan 2](#_Toc437893863)9

[2.6. Uslovi za implementaciju posle odluke ugovornog tela da dodeli bespovratna sredstva](#_Toc437893864) 30

[3. LISTA PRILOGA 3](#_Toc437893865)1

1. PODRŠKA EU INKLUZIJI ROMA – OSNAŽIVANJE LOKALNIH ZAJEDNICA ZA INKLUZIJU ROMA
	1. UVOD

Program *Podrška* *EU inkluziji Roma – Osnaživanje lokalnih zajednica za inkluziju Roma* sprovodi Stalna konferencija gradova i opština (SKGO), a finansira Evropska Unija kroz IPA 2016. Gradovi i opštine Srbije i njihovi građani Romi su primarni korisnici ovog programa preko unapređenog planiranja, finansijskog upravljanja i usluga koje pružaju lokalne samouprave i lokalni pružaoci usluga koji rade sa Romima na lokalnom nivou. Ministarstvo za rad, zapošljavanje, boračka i socijalna pitanja je vodeća državna institucija koja je zadužena za inkluziju Roma, pa stoga i za koordinaciju i realizaciju Strategije za socijalno uključivanje Roma i Romkinja u Republici Srbiji za period 2016-2025. i njen prateći akcioni plan, pa je i vodeća institucija korisnik koja određuje glavne pravce politika za realizaciju ovog Programa.

Romska zajednica je jedna od najsiromašnijih i najugroženijih grupa u Srbiji sa akutnim socijalnim problemima u kojoj se 78 % populacije suočava sa rizikom od siromaštva (Srbija: 25,4%)[[1]](#footnote-2). Podaci koji otkrivaju njihovu ekonomsku nemoć ukazuju i da najveći deo prihoda romskih domaćinstava dolazi od socijalne pomoći. Podaci iz Izveštaja o *sprovođenju Strategije za socijalno uključivanje Roma i Romkinja u Republici Srbiji za period od 2016.-2025.* jasno prikazuju posebno nepovoljan status Roma na tržištu rada sa stopom nezaposlenosti koja je 2016. iznosila 41,8% (Srbija: 15,3%). Budući da je zapošljavanje Roma jedna od glavnih oblasti politike prepoznatih u Strategiji za socijalno uključivanje Roma i Romkinja u Republici Srbiji za period 2016-2025, u kojoj se navode mere usmerene na uključivanje radno sposobnih Roma u formalno tržište rada i povećanje njihove zapošljivosti i ekonomskog osnaživanja, Program posebnu pažnju posvećuje ovoj temi. U skladu sa *Prvim nacionalnim izveštajem o socijalnom uključivanju i smanjenju siromaštva* Romi predstavljaju posebno ugroženu grupu na tržištu rada. Većina Roma je isključena iz sistema zapošljavanja, oni formalno nisu ekonomski aktivni i uglavnom su registrovani kao nezaposleni. Podaci o ekonomskim strukturama pokazuju nizak položaj Roma na društvenoj lestvici. Po popisu iz 2011. čak 72,1% Roma su ekonomski neaktivni, dok više od polovine onih aktivnih (59%) ne radi. Romi su zajednica sa visokom stopom nezaposlenosti i po pravilu rade loše plaćene poslove – uglavnom one za koje se veštine stiču radom, a ne formalnim obrazovanjem – koji su najmanje profesionalno uvažavani[[2]](#footnote-3). Svi problemi koji sprečavaju veće uključivanje i angažovanje romske populacije na formalnom tržištu rada deo su šireg, višedimenzionalnog i nepovoljnog socijalnog statusa romske zajednice u Republici Srbiji. U ovom smislu, segmente zapošljavanja i ekonomskog osnaživanja treba sagledati kao doprinose poboljšanju situacije Roma i Romkinja u Republici Srbiji, što je od ključnog značaja za postizanje potpune uključenosti, participacije i demokratije u savremenom društvu.

Problemi vezani za ostvarivanje prava na rad i zapošljavanje kod Roma su sledeći: postojeće mere aktivne politike zapošljavanja nisu dovoljne; sredstva za razvoj preduzetništva kod Roma nisu određena; većina Roma je radno angažovana u takozvanoj „sivoj ekonomiji“; većina Roma je izvan sistema lica registrovanih kod Nacionalne službe za zapošljavanje iz različitih razloga; Romi i Romkinje rade na najtežim i najopasnijim poslovima za najniže plate, itd. Najozbiljnije sistemske prepreke zapošljavanju Roma su: diskriminacija; nizak nivo obrazovanja, funkcionalna pismenost i poznavanje srpskog jezika; odsustvo lokalnih politika za aktivno radno angažovanje Roma; nemanje ličnih dokumenata. Međutim, programi aktivnog zapošljavanja se i dalje nedovoljno fokusiraju na pripadnike najugroženijih grupa, a programi obuke za one sa najnižim obrazovanjem kao što su Romi, su skoro potpuno zapostavljeni.

Finansijska podrška na lokalnom nivou, u okviru ovog Programa, treba da rešava prioritetni skup problema na polju zapošljavanja koji su utvrđeni u skladu Nacionalnom strategijom za uključivanje Roma, Operativnim zaključcima sa seminara „Socijalno uključivanje Roma i Romkinja u Republici Srbiji" 2017[[3]](#footnote-4), Lokalnim akcionim planovima (LAP) za inkluziju Roma i/ili drugim lokalnim strateškim/akcionim planskim dokumentima koji se odnose na pitanja Roma. Uz to, potrebno je da se obradi skup pitanja na polju politike borbe protiv diskriminacije i politike jednakih mogućnosti da bi se uveli delotvorni i efikasni mehanizmi za borbu protiv diskriminacije i stvorili uslovi u kojima Romi mogu da ostvaruju sva ljudska i manjinska prava. Poseban fokus ovog Programa biće na osnaživanju romske omladine i žena.

* 1. Ciljevi i prioriteti programa

**Opšti cilj** ovog poziva za dostavljanje predloga projekta je:

**Jačanje položaja romske populacije u lokalnim zajednicama kroz implementaciju prioritetnih nacionalnih i lokalnih strateških mera.**

**Specifični cilj(evi)** ovog poziva za dostavljanje predloga projekta su:

1. Unapređenje socijalnog i ekonomskog položaja romskog stanovništva kroz aktivnosti zapošljavanja koje sprovode lokalne zajednice.
2. Podrška aktivnostima koje imaju za cilj borbu protiv diskriminacije i promovisanje ravnopravnosti romske populacije.
	1. Alokacija finansijskih sredstava koju obezbeđuje ugovorno telo

Ukupni okvirni iznos koji će se staviti na raspolaganje u okviru ovog poziva za dostavljanje predloga projekta je **2 miliona evra**. Ugovorno telo zadržava pravo da ne dodeli sva raspoloživa sredstva.

***Okvirna raspodela sredstava po partijama:***

**Partija br. 1:** Inicijative za aktivno zapošljavanje romskog stanovništva. Predviđena alokacija od 1,4 miliona evra biće dodeljena za projekte koji predlažu zapošljavanje romskog stanovništva.

**Partija br. 2:** Borba protiv diskriminacije i promovisanje ravnopravnosti romskog stanovništva. Predviđena alokacija od 600 000 evra biće dodeljena za projekte koji podržavaju (unapređuju) borbu protiv diskriminacije i ravnopravnost romskog stanovništva.

Ukoliko se alokacija namenjena za konkretnu partiju na može iskoristiti zbog nedovoljnog kvaliteta ili broja primljenih predloga projekta, ugovorno telo zadržava pravo da preostali iznos preraspodeli na drugu partiju.

***Iznos bespovratnih sredstava (granta)***

Svi iznosi bespovratnih sredstava (grantovi) koji se traže po ovom pozivu za dostavljanje predloga projekta moraju da budu između sledećih minimalnih i maksimalnih iznosa:

* minimalni iznos: 40 000 evra
* maksimalnih iznos: 60 000 evra

Svaki iznos bespovratnih sredstava (grant) po ovom pozivu za dostavljanje predloga projekta mora da bude između sledećih minimalnih i maksimalnih procenata prihvatljivih troškova projekta:

* minimalni procenat: 60,0 % ukupnih prihvatljivih troškova projekta
* maksimalnih procenat: 90,0 % ukupnih prihvatljivih troškova projekta (videti i odeljak 2.1.5).

Preostali iznos (tj. razlika između ukupnih troškova projekta i iznosa koji se traži od ugovornog tela) mora se finansirati iz drugih izvora, a ne iz opšteg budžeta Unije ili Evropskog fonda za razvoj[[4]](#footnote-5).

Napominjemo da se najviše 30% ukupnih prihvatljivih troškova projekta sme potrošiti za kupovinu materijala ili opreme.

1. PRAVILA ZA OVAJ POZIV ZA DOSTAVLJANJE PREDLOGA PROJEKTA

U ovim smernicama su navedena pravila za podnošenje, odabir i sprovođenje projekata koje se finansiraju u okviru ovog poziva, u skladu sa praktičnim vodičem, koji se primenjuje i na ovaj poziv (dostupan na sledećoj internet adresi <http://ec.europa.eu/europeaid/prag/document.do?locale=en>).[[5]](#footnote-6)

* 1. Kriterijumi prihvatljivosti

Postoje tri skupa kriterijuma prihvatljivosti koji se odnose na sledeće:

1. učesnike:
* **‘Vodeći aplikant predloga projekta’**, tj. lice koje podnosi obrazac prijave (2.1.1),
* Njegov **ko-aplikant (ili više njih)** (**gde nije posebno naglašeno drugačije, vodeći aplikant i ko-aplikanti predloga projekta će se zajednički nazivati ‘aplikant (aplikanti)’**) (2.1.1),
* i, ako ih ima, **povezano lice(a)** vodećeg aplikanta i/ili ko-aplikanta (ili više njih). (2.1.2);
1. projekte:

Projekti za koje bespovratna sredstva mogu da budu dodeljena (2.1.4);

1. troškove:
* vrste troškova koji se mogu uzeti u obzir kada se utvrđuje iznos bespovratnih sredstava (2.1.5).
	+ 1. Prihvatljivost aplikantata (tj. vodećeg aplikanta i ko-aplikanta (ili više njih))

**Vodeći aplikant predloga projekta**

(1) Da bi bio prihvatljiv za bespovratna sredstva koja se dodeljuju, vodeći aplikant predloga projekta mora:

* da bude pravno lice **i**
* da bude neprofitan **i**
* da bude organ lokalne vlasti: opština, grad ili gradska opština u Republici Srbiji **i**
* da bude neposredno odgovoran za pripremu i upravljanje projektom sa ko-aplikantom (ili više njih) i povezanim licima, a ne da nastupa kao posrednik.

 (2) Potencijalni aplikanti ne smeju da učestvuju u pozivima za dostavljanje predloga projekta niti da im se dodele bespovratna sredstva ako se nalaze u bilo kojoj od situacija navedenih u Odeljku 2.6.10.1 praktičnog vodiča;

Vodeći aplikanti, ko-aplikanti, povezana lica i, u slučaju pravnih lica, ona lica koja imaju ovlašćenje za zastupanje, odlučivanje kod vodećih aplikanata, ko-aplikanata i povezanih lica ili kontrolu nad istima, se obaveštavaju da ako budu u situaciji ranog otkrivanja ili isključivanja u skladu sa Odeljkom 2.6.10.1 praktičnog vodiča, lični podaci (ime i prezime ako se radi o fizičkom licu, adresa, pravni oblik, i ime i lično ime lica sa ovlašćenjem za zastupanje, odlučivanje ili kontrolu, ako se radi o pravnom licu) mogu biti registrovani u sistemu za rano otkrivanje i isključivanje, i to se može saopštiti zainteresovanim licima i subjektima u vezi sa dodelom ili izvršenjem ugovora o dodeli bespovratnih sredstava.

U Odeljku 8 Dela B obrasca prijave za bespovratna sredstva (‘izjava(e) vodećeg aplikanta’), vodeći aplikant mora da izjavi da ni sam vodeći aplikant, niti ko-aplikant (ili više njih), niti povezano lice(a) nisu ni u jednoj od navedenih situacija.

**Vodeći aplikant mora da nastupa sa najmanje jednim ko-aplikantom kako je niže navedeno.**

Ako mu bude dodeljen ugovor o bespovratnim sredstvima, glavni podnosilac predloga projekta će postati korisnik koji se u Aneksu E3h1 (posebni uslovi) naziva koordinator. Ovaj koordinator je glavni sagovornik ugovornog tela. On zastupa sve druge sukorisnike u istom projektu (ako ih ima) i postupa u njihovo ime i koordinira koncipiranjem i sprovođenjem projekta.

**Ko-aplikant (ili više njih)**

**Vodeći aplikant mora da nastupa s najmanje jednim obaveznim ko-aplikantom**, a taj obavezni ko-aplikant mora:

* Da bude pravno lice **i**
* Da bude neprofitan **i**
* Da bude organizacija civilnog društva[[6]](#footnote-7) koja deluje u sektorima relevantnim za ovaj Poziv, osnovana[[7]](#footnote-8) u Republici Srbiji[[8]](#footnote-9), najmanje godinu dana pre objavljivanja ovog Poziva.

Ko-aplikanti učestvuju u koncipiranju i sprovođenju projekta, a troškovi koje budu imali se prihvataju na isti način kao i oni koje bude imao glavni podnosilac predloga projekta.

Ko-aplikanti moraju da ispune iste kriterijume prihvatljivosti koji važe i za samog vodećeg aplikanta.

Uz gore pomenutog obaveznog ko-aplikanta, sledeće organizacije su takođe prihvatljive kao ko-aplikanti:

* Organizacije civilnog društva osnovane najmanje godinu dana pre objavljivanja ovog Poziva u Republici Srbiji,
* Lokalne vlasti: opština, grad ili gradska opština u Republici Srbiji,
* Regionalne/okružne razvojne agencije registrovane u Republici Srbiji,
* Javna preduzeća,
* Javne institucije koje deluju u sektorima relevantnim za ovaj Poziv (obrazovne institucije, zdravstvene institucije, institucije kulture, itd.),
* Privredni subjekti (uključeni u projektne aktivnosti radi ostvarivanja ciljeva Poziva, a ne ostvarivanja profita).

Ko-aplikanti moraju da potpišu ovlašćenje navedeno u Odeljku 4 Dela B obrasca prijave za bespovratna sredstva.

(3) Podnosiocima predloga projekta koji se nalaze na listama restriktivnih mera EU (videti odeljak 2.4. PRAG-a) u trenutku odluke o dodeli ne može se dodeliti ovaj ugovor[[9]](#footnote-10).

Ako ugovor o dodeli bespovratnih sredstava bude dodeljen, ko-aplikant (ili više njih) postaje korisnik (ili više njih) u projektu (zajedno sa koordinatorom).

* + 1. Povezana lica

Vodeći aplikant i njegov ko-aplikant (ili više njih) mogu nastupati sa povezanim licem (ili više njih).

**Samo se sledeća lica mogu smatrati povezanim licima vodećeg aplikanta i/ili ko-aplikanta (ili više njih):**

Samo lica koja imaju strukturnu vezu sa podnosiocima predloga projekta (tj. sa vodećim aplikantom ili nekim ko-aplikantom), posebno ako imaju pravnu vezu ili vezu po osnovu kapitala.

Ova strukturna veza uglavnom uključuje dva pojma:

(i) Kontrolu, kako je definisano u Direktivi 2013/34/EU o godišnjim finansijskim izveštajima, konsolidovanim finansijskim izveštajima i povezanim izveštajima određenih vrsta preduzeća:

Prema tome, lica povezana sa podnosiocem predloga projekta mogu stoga da budu:

* Lica koja su pod direktnom ili indirektnom kontrolom podnosioca predloga projekta (kompanije-ćerke ili zavisna društva prvog reda). To mogu da budu i lica koja su pod kontrolom lica koje kontroliše podnosilac predloga projekta (kompanije-unuke ili zavisna društva drugog reda), a isto se odnosi i na naredne nivoe kontrole;
* Lica koja direktno ili indirektno kontrolišu podnosioca predloga projekta (matična društva). Isto tako, to mogu da budu i lica koja kontrolišu ma koje lice koje kontroliše podnosioca predloga projekta;
* Lica pod istom direktnom ili indirektnom kontrolom kao i podnosilac predloga projekta (sestrinske kompanije).

(ii) Članstvo, tj. podnosilac predloga projekta se zakonski definiše kao npr. mreža, savez, udruženje u kome učestvuju i predložena povezana lica, ili podnosilac predloga projekta učestvuje u istom licu (npr. mreža, savez, udruženje) kao i predložena povezana lica.

Ova strukturna veza, po opštem pravilu, ne sme biti ni ograničena na ovaj projekat niti uspostavljena sa isključivom svrhom njegovog sprovođenja. To znači da bi ova veza postojala nezavisno od dodele bespovratnih sredstava; potrebno je da ona postoji i pre ovog poziva za dostavljanje predloga projekta, a i da bude i dalje validna po završetku ovog projekta.

Izuzetno, neko lice može da se smatra povezanim sa podnosiocem predloga projekta čak i ako ima strukturnu vezu posebno uspostavljenu sa isključivom svrhom sprovođenja ovog projekta u slučaju takozvanih ‘jedinstvenih podnosilaca predloga projekta’ ili ‘jedinstvenih korisnika’. Jedinstveni podnosilac predloga projekta ili jedinstveni korisnik je pravno lice koje je osnovalo nekoliko lica (grupa lica) koji zajednički ispunjavaju kriterijume za dodelu bespovratnih sredstava. Na primer, udruženje koje osnivaju njegovi članovi.

##### Šta nije povezano lice?

Sledeća lica se ne smatraju licima povezanim sa podnosiocem predloga projekta:

* Lica koja su zaključila ugovor ili podugovor (o nabavci) sa podnosiocem predloga projekta, nastupaju kao koncesionari, ili lica kojima je podnosilac predloga projekta poverio javne usluge,
* Lica koja primaju finansijsku podršku od podnosioca predloga projekta,
* Lica koja redovno sarađuju sa podnosiocem predloga projekta na osnovu memoranduma o razumevanju ili sa njim dele imovinu,
* Lica koja su zaključila ugovor o konzorcijumu prema ugovoru o dodeli bespovratnih sredstava (izuzev u slučaju da taj ugovor o konzorcijumu dovodi do stvaranja ‘jedinstvenog podnosioca predloga projekta’ kako je opisano gore).

Kako se potvrđuje postojanje potrebne veze sa podnosiocem predloga projekta?

Veza koja je rezultat kontrole može se posebno dokazati na osnovu konsolidovanih završnih računa grupe lica kojoj pripadaju podnosilac predloga projekta i njegova predložena povezana lica.

Veza koja proističe iz članstva može naročito da se dokaže na osnovu statuta ili ekvivalentnog akta kojim se osniva to lice (mreža, savez, udruženje) koje čini podnosioca predloga projekta ili u kome učestvuje podnosilac predloga projekta.

Ako podnosioci predloga projekta dobiju ugovor o dodeli bespovratnih sredstava, njihovo povezano lice(a) neće postati korisnik(ci) projekta, niti potpisnik(ci) ugovora. Međutim, oni će učestvovati u koncipiranju i sprovođenju projekta, a troškovi koje budu imali (uključujući i troškove za realizaciju ugovora i finansijsku podršku trećim licima) mogu se prihvatiti kao prihvatljivi troškovi pod uslovom da poštuju sva relevantna pravila koja već važe za korisnika(e) po ugovoru o dodeli bespovratnih sredstava.

Povezano lice(a) mora da ispuni sve kriterijume prihvatljivosti kao i glavni podnosilac predloga projekta i supodnosilac (ili više njih). Oni moraju da potpišu izjavu povezanog lica u Odeljku 5 Dela B obrasca prijave za bespovratne sredstva.]

* + 1. Saradnici i izvođači

Sledeća lica nisu ni podnosioci predloga projekta ni povezana lica i ne moraju da potpišu ‘ovlašćenje supodnosioca (ili više njih)’ ili ‘izjavu povezanog lica’:

* Saradnici

Druge organizacije ili pojedinci mogu da budu uključeni u predloženi projekat. Ovakvi saradnici imaju stvarnu ulogu u projektu, ali ne mogu da se finansiraju iz bespovratne pomoći, sa izuzetkom dnevnica ili putnih troškova. Saradnici ne moraju da ispune kriterijume prihvatljivosti navedene u Odeljku 2.1.1. Saradnici se moraju pomenuti u Odeljku 6 Dela B — ‘Saradnici koji učestvuju u projektu’ — obrasca prijave za bespovratna sredstva.

* Izvođači

Korisnicima i njihovim povezanim licima dozvoljeno je da dodeljuju ugovore. Saradnici ili povezano lice(a) ne mogu istovremeno da budu i izvođači na projektu. Izvođači podležu pravilima o nabavkama navedenim u Aneksu IV standardnog ugovora o dodeli bespovratnih sredstava.

* + 1. Prihvatljivi projekti: projekti za koje se može podneti predlog projekta

Definicija:

Projekat je sastavljen od skupa aktivnosti.

Trajanje

Inicijalno planirano trajanje projekta ne može da bude kraće od 9 (devet) meseci niti duže od 15 (petnaest) meseci.

Sektori ili teme

Konkretni sektori ili teme na koje projekti moraju da se odnose:

* Socijalno uključivanje;
* Zapošljavanje;
* Borba protiv diskriminacije i ljudska prava;
* Zapošljavanje/inkluzija mladih.

Lokacija

Projekti se moraju odvijati u Srbiji.

Vrste projekata

Po ovom Pozivu mogu se finansirati sledeće vrste projekata.

**LOT 1: Inicijative za aktivno zapošljavanje romskog stanovništva**

1. Razvoj kapaciteta i kompetencija romskog stanovništva za ulazak na tržište rada,
2. Jačanje kapaciteta lokalnih samouprava i lokalnih partnera iz javnog, civilnog i privatnog sektora za kreiranje i uvođenje mera i programa zapošljavanja na lokalnom nivou u skladu sa potrebama lokalnog tržišta rada,
3. Podrška inkluziji Roma putem među-sektorskog partnerstva na lokalnom nivou uključujući i saradnju sa subjektima iz javnog, civilnog i privatnog sektora.

Projekti predloženi u okviru ovog lota doprineće ispunjavaju specifičnog cilja ovog Poziva, mereno sledećim indikatorima:

* Broj Roma koji su obučeni i podstaknuti da uđu na formalno tržište rada,
* Broj zaposlenih Roma,
* Broj romskih preduzetnika koji su podržani kroz ovaj projekt,
* Broj Roma koji su obavešteni o mogućnostima za zapošljavanje,
* Broj događaja (obuka, radionica, okruglih stolova, itd.) održanih za nevladin sektor (privredne subjekte i organizacije civilnog društva),
* Broj događaja (obuka, radionica, okruglih stolova, itd.) održanih za javni sektor (jedinice lokalne samouprave, javna preduzeća, regionalne agencije, itd.).

Ova lista indikatora nije konačna, ali je obavezno odabrati najmanje tri od gore navedenih.

**LOT 2: Borba protiv diskriminacije i unapređenje ravnopravnosti romskog stanovništva**

1. Podsticanje pozitivnih akcija lokalne zajednice prema romskom stanovništvu radi sprečavanja diskriminacije, sa posebnim fokusom na decu i mlade u riziku od socijalne isključenosti, žene, osobe sa invaliditetom i osobe starije životne dobi.

Projekti predloženi u okviru ovog lota doprineće ispunjavaju specifičnog cilja ovog Poziva, mereno sledećim indikatorima:

* Broj akcija (obuka, radionica, okruglih stolova, itd.) koje imaju za cilj pozitivno predstavljanje romskog stanovništva, posebno Romkinja,
* Broj ljudi koji učestvuju u događajima koji imaju za cilj unapređenje ravnopravnosti i sprečavanje diskriminacije romskog stanovništva,
* Broj javnih akcija/događaja za podizanje nivoa svesti i produbljivanje prepoznavanja i razumevanja *anticiganizma* i njegovih implikacija u pogledu ljudskih prava,
* Broj Roma/Romkinja obučenih za prepoznavanje nasilja u porodici i borbu protiv istog, za sprečavanje ranih brakova, o značaju p podrške, itd.
* Broj poseta vebsajtovima/društvenim mrežama/internet stranicama. itd.

Ova lista indikatora nije konačna, ali je obavezno odabrati najmanje tri od gore navedenih.

Sledeće vrste projekata su neprihvatljive:

* Projekti koje se isključivo ili uglavnom odnose na pojedinačna sponzorstva za učestvovanje na radionicama, seminarima, konferencijama i kongresima;
* Projekti koje se isključivo ili uglavnom odnose na pojedinačne stipendije za studije ili obuke;
* Projekti čiji se budžeti sastoje od kupovine materijala ili opreme u iznosu većem od 30% prihvatljivih troškova;
* Projekti u kojima kupovina materijala ili opreme nije povezana sa aktivnostima iz ovog Poziva;
* Projekti koji se sastoje od kapitalnih investicija, kao što su zemljište, zgrade, vozila;
* Projekti koje se sastoje isključivo od izrade strategija, planova ili drugih sličnih dokumenata;
* Projekti povezani sa davanjem finansijske podrške za osnivanje privatnog preduzeća;
* Projekti koji podrazumevaju finansiranje javnih radova.

Vrste aktivnosti

**LOT 1: Inicijativa za aktivno zapošljavanje romskog stanovništva**

Sledeće aktivnosti ispunjavaju uslove za finansiranje po ovom Pozivu:

1. **Razvoj kapaciteta i kompetencija romskog stanovništva za pristup tržištu rada**:
	* Organizovanje kratkih obuka za Rome (naročito za Romkinje) radi unapređenja kapaciteta za traženje posla,
	* Pružanje psiho-socijalne podrške i osnaživanje Roma (naročito Romkinja) za pristup tržištu rada i njihovo ostajanje u radnom odnosu,
	* Podrška zapošljivosti i veštinama nezaposlenih i nisko kvalifikovanih osoba kroz praktičan rad,
	* Podrška razvoju romskog preduzetništva kroz usluge obuke, usluge mentoringa, savetodavne usluge i stručnu podršku za unapređenje poslovanja, kao i upoznavanje sa zakonima i procedurama koji se odnose na poslovanje,
	* Prezentacije, javne rasprave, okrugli stolovi i kampanje organizacija civilnog društva (posebno romskih organizacija) sa ciljem informisanja što većeg broja romske populacije o mogućnostima zapošljavanja.
2. **Jačanje kapaciteta lokalnih samouprava i lokalnih partnera iz javnog, civilnog i privatnog sektora za kreiranje i uvođenje mera i programa zapošljavanja na lokalnom nivou u skladu sa potrebama lokalnog tržišta rada:**
	* Uvođenje medijatora koji će olakšati komunikaciju između Roma/Romkinja koji traže zaposlenje i potencijalnih poslodavaca koji imaju potrebu za novim radnicima,
	* Podizanje nivoa svesti javnosti o pitanjima borbe protiv diskriminacije Roma/Romkinja na radnom mestu sa fokusom na poslodavce, privredu i širu javnost (npr. organizovanje kampanja, okruglih stolova, seminara, obuka, tematskih radionica, pisanje i distribucija različitih publikacija, itd.).
3. **Podrška inkluziji Roma/Romkinja putem među-sektorskog partnerstva na lokalnom nivou uključujući i saradnju sa subjektima iz javnog, civilnog i privatnog sektora:**
	* Pružanje podrške poslodavcima (postojeći privredni subjekti, novi privredni subjekti sa potencijalom za zapošljavanje Roma/Romkinja i romski preduzetnici) putem subvencija u vidu opreme, obuke i mentorskog rada,
	* Podrška aktivnoj inkluziji Roma/Romkinja kroz obuku za određeni profil radnika, u skladu sa potrebama lokalnog tržišta rada,
	* Uspostavljanje lokalne/regionalne jedinice za podršku poslovanju romskim preduzetnicima (poslovno-savetodavne usluge - izrada biznis plana, marketing strategije i ostale aktivnosti podrške poslovanju),
	* Unapređenje saradnje romskih preduzetnika sa poslovnim udruženjima i pružaocima usluga za razvoj poslovanja (regionalne razvojne agencije, poslovni inkubatori, klasteri, itd.),
	* Povezivanje sa poslodavcima kako bi ih ohrabrili da obezbede radnu praksu, sticanje novih kvalifikacija i zapošljavanje romske populacije (organizacija sajma za zapošljavanje Roma/Romkinja; višemesečne radne prakse u firmama koje će obezbediti dugoročniji angažman nezaposlenih Rom/Romkinja i pomoći u prevazilaženju predrasuda koje su poslodavci imali prema Romima/Romkinjama).

Ovo nije konačna lista aktivnosti, već je samo data radi ilustracije, pa će se i odgovarajuće aktivnosti koje gore nisu pomenute uzimati u obzir za finansiranje.

**LOT 2: Borba protiv diskriminacije i promovisanje ravnopravnosti romskog stanovništva**

Sledeće aktivnosti se smatraju prihvatljivim za finansiranje po ovom Pozivu:

1. Podsticanje pozitivne akcije lokalne zajednice prema romskom stanovništvu radi sprečavanja diskriminacije, sa posebnim fokusom na decu i mlade u riziku od socijalne isključenosti, žene, osobe sa invaliditetom i osobe starije životne dobi**:**
	* Edukacija o oblicima diskriminacije i jačanje svesti članova romske zajednice o postojećim zakonskim mehanizmima za zaštitu ljudskih prava, posebno sa ciljem da se zaštite od nasilja u porodici,
	* Promocija Strategije za borbu protiv diskriminacije i sprovođenje mera koje podržavaju realizaciju Strategije preko lokalnih mehanizama za borbu protiv diskriminacije i govora mržnje (besplatna pravna pomoć, mobilni advokati, medijacija, itd.),
	* Senzibilisanje lokalnih zajednica za prepoznavanje različitih nivoa i tipova diskriminacije, podsticanje interakcije između različitih grupa, podsticanje interkulturalizma i međuetničkih odnosa na lokalnom nivou,
	* Podizanje nivoa svesti novinara, državnih službenika i predstavnika civilnog društva o antidiskriminacionoj politici, jednakim pravima, i diskriminaciji Roma (izlaganja, javne rasprave, okrugli stolovi, kampanje OCD),
	* Izgradnja kapaciteta i unapređenje kompetencija državnih službenika putem obuke za zaposlene u javnom sektoru na lokalnom nivou da bi se povećali društveni i institucionalni kapaciteti za prevenciju i zaštitu od diskriminacije,
	* Podrška i mentorski rad za prevazilaženje prepreka tokom pohađanja predškolskih i školskih programa (podrška u učenju, psiho-socijalna podrška deci i porodicama, sprečavanje napuštanja škole, itd.),
	* Obuka romskog stanovništva (posebno Romkinja) za prepoznavanje nasilja u porodici i borbu protiv istog, za sprečavanje ranih brakova i o značaju porodične podrške, itd.,
	* Smanjivanje negativnih predrasuda većinskog stanovništva prema Romima kroz umetnost, kulturu, istoriju i medije,
	* Razvoj društvene svesti o značaju tolerancije i poštovanja različitosti sa ciljem da se smanji sveukupni nivo diskriminacije (intenzivne društvene kampanje za institucije, lokalne vlasti, širu javnost, lokalne grupe, neformalne kampanje, itd.),
	* Podrška organizovanju seminara za medije kako bi preuzeli aktivniju ulogu u promovisanju pozitivnog imidža romske zajednice,
	* Podrška medijskim kampanjama za nacionalne institucije, lokalne vlasti i širu javnost.

Ovo nije konačna lista aktivnosti, već je samo data ilustracije radi, pa će se i odgovarajuće aktivnosti koje gore nisu pomenute uzimati u obzir za finansiranje.

|  |
| --- |
| Naročito se podstiče uključivanje Roma/Romkinja kao članova projektnog tima i u skladu sa predloženim, prijava će se shodno tome ocenjivati.  |

|  |
| --- |
| Naročito se podstiče uključivanje najmanje 50% žena i mladih kao korisnika projekta. |

Finansijska podrška trećim licima[[10]](#footnote-11)

Podnosioci predloga projekta ne mogu da predlažu finansijsku podršku trećim licima.

Vidljivost

Podnosioci predloga projekta moraju da preduzmu sve neophodne korake za davanje publiciteta činjenici da Evropska unija finansira i kofinansira projekat. Koliko god je to moguće, projekti koji se u celini ili delimično finansiraju od strane Evropske unije moraju da obuhvate informativne i komunikacijske aktivnosti osmišljene da podignu nivo svesti konkretne publike ili publike uopšte o razlozima za projekat i podršku EU za projekat u konkretnoj zemlji ili regionu, kao i o rezultatima i uticaju te podrške.

Podnosioci predloga projekta moraju da postupaju u skladu sa ciljevima i prioritetima i garantuju vidljivost finansiranja od strane EU (pročitati Priručnik za komunikacije i vidljivost za eksterne akcije EU koji je izradila i objavila Evropska komisija na adresi [http://ec.europa.eu/europeaid/funding/communication-i-visibility-manual-eu-external-actions\_en](http://ec.europa.eu/europeaid/funding/communication-and-visibility-manual-eu-external-actions_en)).

Broj prijava i dodeljenih iznosa bespovratnih sredstava (grantova) po podnosiocu predloga projekta/povezanom licu

Vodeći aplikant ne sme da podnese više od 1 prijave po lotu u ovom Pozivu.

Vodećem aplikantu ne može biti dodeljeno više od 1 granta po lotu u ovom Pozivu.

Vodeći aplikant može da bude ko-aplikant u još 1 prijavi za isti lot u isto vreme.

Ko-aplikant/povezano lice ne može da bude ko-aplikant ili povezano lice u više od 2 prijave po lotu u ovom Pozivu.

Ko-aplikantu/povezanom licu ne može biti dodeljeno više od 2 granta po lotu u ovom Pozivu.

* + 1. Prihvatljivi troškovi: vrste troškova koji mogu biti uzeti u razmatranje kod dodele granta

Samo ‘prihvatljivi troškovi’ mogu biti uzeti u razmatranje prilikom dodele bespovratne pomoći. Kategorije prihvatljivih i neprihvatljivih troškova su navedene u tekstu ispod. Budžet predstavlja procenu troškova i gornju granica za ‘prihvatljive troškove’.

Nadoknada prihvatljivih troškova se može bazirati na jednom ili kombinaciji sledećih oblika:

* finansiranje koje nije povezano sa relevantnim operativnim troškovima na osnovu sledećeg:

 (i) ili ispunjavanje uslova navedenih u zakonskim propisima za konkretan sektor ili Odluka Komisije; ili

(ii) postizanje rezultata mereno upućivanjem na prethodno definisane ključne faze ili indikatorima učinka;

* stvarni troškovi koje su imali korisnici i povezana lica.

Prihvatljivi direktni troškovi

Da bi bili prihvatljivi po ovom pozivu za dostavljanje predloga projekta, troškovi moraju da budu u skladu sa odredbama člana 14 opštih uslova za standardni ugovor o dodeli bespovratnih sredstava (Aneks G ovih Smernica).

**Podnosioci predloga projekta su obavezni da obezbede verifikaciju troškova za svoje projekte i tako nastali troškovi su prihvatljivi.** **Verifikaciju troškova treba da obavi eksterno telo. Troškovi verifikacije troškova ne treba da budu veći od 2% budžeta projekta.**

***Važne napomene:***

* Troškovi zarada zaposlenih u državnoj upravi mogu da budu prihvatljivi u meri u kojoj se odnose na troškove aktivnosti koje relevantni državni organ ne bi snosio da se projekat ne sprovodi.

Količina vremena koje zaposleni koje odredi korisnik stvarno utroše na dati projekat proveriće se pomoću radnih lista koje potpisuju ti zaposleni i njihov neposredno pretpostavljeni.

Troškovi tih zaposlenih moraju da budu njihove stvarne zarade uvećane za doprinose za socijalno osiguranje i drugi obavezni troškovi uključeni u nadoknadu za rad, pod uslovom da to ne prevazilazi prosečne stope koje odgovaraju korisnikovoj uobičajenoj politici nagrađivanja.

* Obratite pažnju da EU Aneks IV mora da se primenjuje na nabavke potrošnog materijala/opreme, usluga (analiza, obuka, revizija) i radova uključujući i pravilo o poreklu nabavki.

Prihvatljivi indirektni troškovi

Indirektni troškovi nastali tokom sprovođenja projekta mogu da budu prihvatljivi za paušalno finansiranje, a njihov ukupan iznos ne sme preći 7 % procenjenih ukupnih prihvatljivih direktnih troškova. Indirektni troškovi su prihvatljivi pod uslovom da ne obuhvataju troškove raspoređene u druge budžetske linije u standardnom ugovoru o dodeli bespovratnih sredstava. Od glavnog podnosioca predloga projekta se može tražiti da obrazloži tražene procente pre nego što se potpiše ugovor o dodeli bespovratnih sredstava. Međutim kada se paušalna stopa utvrdi u posebnim uslovima ugovora o dodeli bespovratnih sredstava, ne mora se dostaviti nikakva prateća dokumentacija.

Ako ma koji od podnosilaca predloga projekta ili povezanih lica primа operativni grant koji finansira EU, ne sme da traži nadoknadu indirektnih troškova za nastale troškove u okviru predloženog budžeta za projekat.

Nenovčano učešće

Nenovčano učešće znači da treće lice besplatno obezbeđuje robu ili usluge korisnicima ili povezanim licima. Budući da nenovčano učešće ne predstavlja nikakav trošak za korisnike ili povezana lica, ono normalno ne spada u prihvatljive troškove.

Izuzetno, nenovčano učešće može da obuhvati troškove osoblja za rad koji obavljaju volonteri u okviru projekta ili programa rada (što spada u prihvatljive troškove).

Nenovčano učešće od strane trećih lica u obliku volonterskog rada, koje se vrednujе na osnovu jedinične cene koju definiše i odobrava ugovorno telo се prikazuju u procenjenom budžetu, odvojeno od drugih prihvatljivih troškova (tj. kao prihvaćeni troškovi zajedno sa drugim nenovčanim učešćima).

Rad volontera može činiti do 50% sufinansiranja. Za svrhe izračunavanja ovog procenta, nenovčano učešće i ostalo sufinansiranje baziraće se na procenama koje daje podnosilac predloga projekta.

Kada procenjeni troškovi uključuju rad volontera, iznos bespovratnih sredstava neće preći procenjene prihvatljive troškove osim troškova za rad volontera.

Nenovčano učešće, izuzev rada volontera, ne može se tretirati kao sufinansiranje.

Međutim, ako opis projekta kako je predložen obuhvata nenovčano učešće, takvo učešće se mora i dati.

Neprihvatljivi troškovi

Sledeći troškovi nisu prihvatljivi:

* Dugovi i troškovi servisiranja dugova (kamate);
* Rezervisanja za gubitke ili potencijalne buduće obaveze;
* Troškovi koje korisnik(ci) iskažu, a koji se finansiraju iz drugog projekta ili programa rada koji prima bespovratna sredstva (grant) Evropske Unije (uključujući i preko EDF-a);
* Kupovina zemljišta ili zgrada, izuzev kada je to neophodno za direktno sprovođenje projekta, u kom slučaju vlasništvo mora da se prenese u skladu sa članom 7.5 opštih uslova za standardni ugovor o dodeli bespovratnih sredstava, najkasnije na kraju projekta;
* Negativne kursne razlike;
* Krediti trećim licima;
* Porezi, uključujući i poreze na dodatu vrednost[[11]](#footnote-12);
* Polovna oprema;
* Operativni troškovi.

**Etičke odredbe i Kodeks ponašanja**

a) Nepostojanje sukoba interesa

Podnosilac predloga projekta ne sme da ima nikakav sukob interesa i ne sme da ima nikakav ekvivalentni odnos sa drugim podnosiocima predloga projekta ili licima uključenim u projekte. Svaki pokušaj podnosioca predloga projekta da dobije poverljive informacije, stupi u nezakonite sporazume sa konkurencijom ili utiče na komisiju za evaluaciju ili ugovorno telo tokom procesa pregledanja, razjašnjavanja, ocenjivanja i poređenja prijava će dovesti do odbacivanja prijave, i može da ima za posledicu administrativne kazne u skladu sa važećom Finansijskom uredbom.

b) Poštovanje ljudskih prava kao i zakona o zaštiti životne sredine i ključnih radnih standarda

Podnosilac predloga projekta i njegovo osoblje moraju poštovati ljudska prava. Posebno u vezi sa merodavnim aktima, podnosioci predloga projekta kojima se dodele ugovori moraju da poštuju sve zakone o zaštiti životne sredine uključujući i multilateralne sporazume o zaštiti životne sredine kao i ključne radne standarde koji su definisani u konvencijama Međunarodne organizacije rada (kao što su konvencije o slobodi udruživanja i kolektivnog pregovaranja; eliminisanje prisilnog i obaveznog rada; ukidanje dečjeg rada).

**Nulta tolerancija za seksualnu eksploataciju i seksualno zlostavljanje:**

Evropska komisija primenjuje politiku 'nulte tolerancije' u vezi sa svim nezakonitim ponašanjima koja imaju uticaja na stručni kredibilitet podnosioca predloga projekta.

Fizičko zlostavljanje ili kažnjavanje, ili pretnje fizičkim zlostavljanjem, seksualno zlostavljanje ili eksploatacija, uznemiravanje i verbalno zlostavljanje, kao i drugi oblici zastrašivanja su zabranjeni.

c) Zabrana korupcije i zabrana podmićivanja

Podnosilac predloga projekta mora poštovati sve merodavne zakone i propise, kao i kodekse koji se odnose na zabranu korupcije i zabranu podmićivanja. Evropska komisija zadržava pravo da suspenduje ili otkaže finansiranje projekta ako se otkriju koruptivne radnje bilo koje vrste u bilo kojoj fazi postupka dodele ili tokom realizacije projekta i ako ugovorno telo ne preduzme sve odgovarajuće mere da se situacija ispravi. Za potrebe ove odredbe, ‘koruptivne radnje’ znače nuđenje mita, poklona, napojnice ili provizije bilo kom licu kao podsticaja ili nagrade za obavljanje ili uzdržavanje od bilo koje radnje povezane sa dodelom ugovora ili izvršenjem ugovora koji je već zaključen sa ugovornim telom.

 d) Neuobičajeni komercijalni troškovi

Prijave će biti odbačene ili ugovori raskinuti ako se pokaže da su dodela ili izvršenje ugovora dovele do neuobičajenih komercijalnih troškova. Ovakvi neuobičajeni komercijalni troškovi su provizije koje nisu navedene u glavnom ugovoru, ili koje ne proističu iz propisno zaključenog ugovora koji upućuje na glavni ugovor, provizije koje se ne plaćaju za stvarne i legitimne usluge, provizije doznačene u poreski raj, provizije koje se plaćaju primaocima koji nisu jasno identifikovani, ili provizije koje se plaćaju preduzeću koje ima sve karakteristike paravan firme.

Korisnicima bespovratne pomoći za koje se utvrdi da su isplaćivali neuobičajene komercijalne troškove po projektima koje finansira Evropska unija može se, zavisno od ozbiljnosti uočenih činjenica, ugovor raskinuti, ili mogu biti trajno isključeni od dodele sredstava od EU/EDF.

e) Kršenje obaveza, nepravilnosti ili prevara

Ugovorno telo zadržava pravo da suspenduje ili otkaže postupak tamo gde se pokaže da je u postupku dodele bilo kršenja obaveza, nepravilnosti ili prevara. Ako se kršenje obaveza, nepravilnosti ili prevare otkriju po dodeli ugovora, ugovorno telo može da ne zaključi ugovor.

* 1. Kako se podnosi prijava i koje procedure treba poštovati

Da bi se prijavili na ovaj poziv, vodeći aplikanti moraju da dostave informacije o organizacijama uključenim u dati projekat. Molimo da obratite pažnju da je registrovanje podataka u bazi **PADOR obavezno** za **sve vodeće aplikante, ko-aplikante i povezana lica.**

PADOR je onlajn baza podataka gde se organizacije registruju i ažuriraju informacije koje se odnose na njih kao subjekat. Organizacije registrovane u bazi PADOR dobijaju jedinstveni identifikacioni broj (EuropeAid ID), koji moraju da navedu u svojoj prijavi. Bazi PADOR može da se pristupi preko sledećeg vebsajta: <http://ec.europa.eu/europeaid/pador_en>.

Naročito se preporučuje da se registrujete u bazi PADOR čim počnete da pišete svoj predlog, i da ne čekate krajnji rok za podnošenje prijave.

Ako se pokaže nemogućim da se iz tehničkih razloga Vaša organizacije registruje onlajn u bazi PADOR, Podnosioci predloga projekta i/ili povezana lica moraju da popune ‘**Obrazac sa podacima o organizaciji’**[[12]](#footnote-13) koji je u prilogu ovih Smernica. Ovaj obrazac se mora poslati **zajedno sa prijavom**, pre isteka krajnjeg roka za prijavljivanje (videti odeljak 2.2.2.).

* + 1. Obrasci prijave

Prijave se moraju podneti u skladu sa uputstvom za koncept projekta i kompletne prijave iz obrasca prijave za bespovratna sredstva koji je u prilogu ovih Smernica (Aneks A).

**Podnosioci predloga projekta moraju da podnesu koncept projekta isključivo na engleskom jeziku. Podnosioci predloga projekta mogu da podnesu kompletnu prijavu na engleskom ili na srpskom jeziku.**

Svaka greška ili veće odstupanje u vezi sa stavkama navedenim u uputstvu za koncept projekta ili svaka veća nedoslednost u prijavi, npr. ako su iznosi budžeta u radnim listovima neusaglašeni) može da dovede do odbijanja prijave.

Razjašnjenja će se tražiti samo kada su dostavljene informacije nejasne i tako sprečavaju ugovorno telo da izvrši objektivnu procenu.

Rukom pisane prijave neće biti prihvaćene.

Molimo da obratite pažnju da će se ocenjivati samo obrazac prijave za bespovratna sredstva i objavljeni aneksi koji se moraju popuniti (budžet, matrica logičkog okvira). Stoga je od presudnog značaja da ti dokumenti sadrže SVE relevantne informacije koje se odnose na dati projekat.

Ne treba slati nikakve dodatne anekse.

* + 1. Gde i kako se šalju prijave

Prijave se moraju podneti u jednom originalu i dve kopije na papiru formata A4, svaki primerak mora biti posebno povezan. Kompletan obrazac prijave (Deo A: koncept projekta, i Deo B: kompletan obrazac prijave), budžet i matrica logičkog okvira moraju se podneti i u elektronskom formatu (CD-ROM ili USB stik) kao poseban i jedan fajl (tj. prijava se ne sme razdvajati u nekoliko odvojenih fajlova). Ovaj elektronski fajl mora da sadrži **potpuno istu** prijavu kao i priložena papirna verzija.

Kontrolna lista (Odeljak 7 Dela B obrasca prijave za bespovratna sredstva) i izjava koju potpisuje vodeći aplikant (Odeljak 8 Dela B obrasca prijave za bespovratna sredstva) moraju se odvojeno zaheftati i priložiti u koverti.

Kada glavni podnosilac predloga projekta šalje nekoliko različitih prijava (ako to dozvoljavaju smernice za ovaj poziv), svaka se mora poslati odvojeno.

Na koverti se moraju navesti **referentni broj i naziv poziva za dostavljanje predloga projekta**, zajedno sa nazivom i brojem partije, punim imenom i adresom podnosioca predloga projekta i tekstom ‘Not to be opened before the opening session’ i *‘Ne otvarati pre zvanične sednice za otvaranje predloga projekta’*.

Prijave se moraju podneti u zapečaćenoj koverti i poslati preporučenom poštom, privatnom kurirskom službom ili se lično dostaviti (gde se dostavljaču daje potpisana i datirana potvrda o prijemu) na donju adresu:

Poštanska adresa i adresa za lično dostavljanje ili dostavu privatnom kurirskom službom

**Stalna konferencija gradova i opština – Savez gradova i opština Srbije**

**Makedonska ulica br. 22, VIII sprat**

**11000 Beograd, Srbija**

Prijave poslate na bilo koji drugi način (npr. faksom ili elektronskom poštom) ili dostavljene na druge adrese biće odbačene.

**Vodeći aplikanti moraju da provere da je njihova prijava kompletna korišćenjem kontrolne liste (Odeljak 7 Dela B obrasca prijave za bespovratna sredstva). Nepotpuni predlozi mogu da budu odbačeni.**

* + 1. Krajnji rok za podnošenje prijava

Skrećemo pažnju podnosioca predloga projekta na činjenicu da postoje dva različita sistema za slanje prijava/kompletnih predloga: jedan je poštom, ili privatnom kurirskom službom, a drugi je lično dostavljanje.

U prvom slučaju prijava/kompletni predlog se mora poslati pre datuma za podnošenje, što se dokazuje poštanskim žigom ili potvrdom o predaji, ali u drugom slučaju kao dokaz će služiti potvrda o prijemu koja se daje u dostavljanja prijave/kompletnog predloga.

Krajnji rok za podnošenje prijava je **18.02.2019. godine** što se dokazuje datumom na otpremnici, poštanskim žigom ili datumom na potvrdi o predaji. U slučaju da se prijava lično dostavlja, krajnji rok za predaju je **18.02.2019. godine do 15:00 po lokalnom vremenu,** što se potvrđuje potpisanom i datiranom potvrdom o prijemu. Sve prijave podnete posle navedenog krajnjeg roka biće automatski odbačene.

Ugovorno telo može, iz razloga administrativne efikasnosti, da odbije i sve prijave koje su na vreme predate poštanskoj službi, ali su iz bilo kog razloga izvan kontrole ugovornog tela stigle posle dana kade se obavlja odobrenje prvog koraka u evaluaciji (tj. koncepta projekta), ako bi prihvatanje prijava koje su poslate na vreme ali kasnije stigle značajno usporilo postupak dodele bespovratnih sredstava ili ugrozilo već donete odluke o kojima je poslato obaveštenje (videti okvirni kalendar u Odeljku 2.5.2).

* + 1. Dodatne informacije o prijavama

Informativni sastanak o ovom pozivu biće održan tokom januara 2019. godine. Detaljne informacije će biti objavljene na vebsajtu ugovornog tela (SKGO), a pozivi će biti poslati i svim lokalnim organima vlasti.

Pitanja se mogu slati elektronskom poštom najkasnije 21 dan pre krajnjeg roka za podnošenje prijava na dole navedene adrese, i u njima mora jasno da bude naznačen poziv na broj ovog poziva:

Adresa elektronske pošte: pitanja.grant.ir@skgo.org

Ugovorno telo nema obavezu da daje objašnjenja, niti odgovore na pitanja postavljena posle ovog datuma.

Odgovori će biti dati najkasnije 11 dana pre isteka krajnjeg roka za podnošenje prijava.

Da se obezbedi ravnopravni tretman podnosilaca predloga projekta, ugovorno telo ne može da dâ prethodno mišljenje o prihvatljivosti glavnih podnosilaca predloga projekta, supodnosilaca, povezanih lica, projekta, ili konkretnih aktivnosti.

Pitanja koja mogu da budu relevantna i za druge podnosioce predloga projekta, zajedno sa datim odgovorima, biće objavljena na vebsajtu SKGO http://www.skgo.org/strane/337 kako se bude ukazivala potreba. Prema tome, savetujemo da redovno posećujete ovaj vebsajt da biste se informisali o objavljenim pitanjima i odgovorima.

* 1. Evaluacija i selekcija prijava

Prijave će pregledati i oceniti ugovorno telo iz eventualnu pomoć eksternih ocenjivača. Sve prijave će biti ocenjene u skladu sa sledećim koracima i kriterijumima.

Ako pregled prijave otkrije da predloženi projekat ne ispunjava kriterijume prihvatljivosti navedene u Odeljku 2.1, prijava će biti odbačena samo na toj osnovi.

**(1) PRVI KORAK: OTVARANJE I ADMINISTRATIVNA PROVERA I OCENJIVANJE KONCEPTA PROJEKTA**

Tokom otvaranja prijava i administrativne provere, utvrđivaće se sledeće:

* + - Da li je prijava podneta do isteka krajnjeg roka. Ako nije, prijava će biti automatski odbačena.
* Da li prijava ispunjava sve kriterijume navedene na kontrolnoj listi u Odeljku 7 Dela B obrasca prijave za bespovratna sredstva. Ovo uključuje i procenu prihvatljivosti projekta. Ako bilo koja od traženih informacija nedostaje ili je netačna, prijava se može odbaciti **samo** na osnovu toga, i prijava se dalje neće ocenjivati.

Koncepti projekata koji prođu ovu proveru biće ocenjivani po kriterijumu relevantnosti i koncepcije predloženog projekta.

Koncepti projekata mogu da dobiju ukupno do 50 bodova razloženo kao u niže prikazanom evaluacionoj tabeli. Ocenjivanje takođe podrazumeva proveru poštovanja uputstava o tome kako da se napiše koncept projekta, što se može naći u Delu A obrasca prijave za bespovratna sredstva.

Kriterijumi za ocenjivanje su podeljeni na stavke i podstavke. Svaka podstavka će nositi između 1 i 5 bodova definisanih ovako: 1 = veoma slabo; 2 = slabo; 3 = adekvatno; 4 = dobro; 5 = vrlo dobro.

|  |  |
| --- | --- |
|  | **Broj bodova\*** |
| **1. Relevantnost projekta** | Međuzbir | **20** |
| 1.1 Koliko je relevantan predlog projekta za ciljeve i prioritete poziva za podnošenje predloga projekta i konkretne teme/sektore/oblasti ili bilo koje druge posebne zahteve navedene u smernicama za prijavljivanje? Da li su očekivani rezultati projekta u skladu sa prioritetima definisanim u smernicama za prijavljivanje? (odeljak 1.2)? | 5 |  |
| 1.2 Koliko je relevantan predlog projekta za konkretne potrebe i ograničenja ciljne zemlje/zemalja, regiona, i/ili relevantnih sektora (uključujući i sinergiju sa drugim razvojnim inicijativama i izbegavanje dupliranja)? | 5 |  |
| 1.3 Koliko su jasno definisani i strateški odabrani oni koji su uključeni (krajnji korisnici, ciljne grupe)? Da li su njihove potrebe i ograničenja jasno definisani i da li ih predlog projekta primereno uzima u obzir? | 5 |  |
| 1.4 Da li predlog projekta sadrži konkretne elemente dodate vrednosti (npr. unapređenje rodne ravnopravnosti i jednakih mogućnosti, prava autohtonog stanovništva, inovacije ili najbolje prakse, itd.)? | 5 |  |
| **2. Koncepcija projekta** | Međuzbir | **30** |
| 2.1 Koliko je koherentna ukupna koncepcija projekta? Da li se u predlogu projekta ukazuje na očekivane rezultate koje treba postići ovim projektom? Da li logika intervencije objašnjava na osnovu čega će se ostvariti očekivani rezultati? | 5x2\*\* |  |
| 2.2 Da li koncepcija odražava solidnu analizu obuhvaćenih problema i kapaciteta relevantnih zainteresovanih strana? | 5 |
| 2.3 Da li koncepcija uzima u obzir i spoljašnje faktore (rizike i pretpostavke)? | 5 |  |
| 2.4 Da li su aktivnosti izvodljive i u skladu sa očekivanim rezultatima (uključujući i vremenski okvir)? Da li su rezultati (učinak, ishod i uticaj) realni? | 5 |  |
| * 1. U kojoj meri predlog projekta integriše relevantne horizontalne elemente kao što su pitanja životne sredine/klimatskih promena, unapređenje rodne ravnopravnosti i jednakih mogućnosti, potrebe lica s invaliditetom, prava manjina i prava autohtonog stanovništva, mladi, borba protiv HIV/AIDS-a (ako je ova infekcija veoma veoma rasprostranjena u ciljnoj zemlji/regionu)?
 | 5 |  |
| **UKUPAN BROJ BODOVA** | **50** |

\* Napomena: Ocena 5 (vrlo dobro) davaće se samo ako se predlog projekta bavi sa više od traženog minimalnog broja prioriteta navedenih u Odeljku 1.2 (ciljevi programa) ovih Smernica.

\*\*ovaj zbir se množi sa 2 zbog svoje važnosti

Kada se procene svi koncepti projekata sačinjava se lista predloženih projekat rangiranih po ukupnom broju bodova.

Prvo, za preliminarnu selekciju uzimaće se u obzir samo oni koncepti projekata čiji broj bodova je najmanje 30.

Drugo, broj koncepata projekata će biti smanjen, uzimajući u obzir kako su rangirani, na broj koncepata projekata čiji ukupni zbir traženih doprinosa iznosi 200% raspoloživog budžeta po ovom pozivu za dostavljanje predloga projekta. Iznos traženih doprinosa za svaki pojedinačni koncept projekta baziraće se na indikativnom finansijskom okviru za svaku partiju, gde je to primenjivo.

Posle procene koncepata projekta, komisija za evaluaciju će nastaviti postupak sa glavnim podnosiocima predloga projekta čiji su predlozi projekta preliminarno odabrani.

**(2) DRUGI KORAK: OCENJIVANJE KOMPLETNE PRIJAVE**

Prvo će se procenjivati sledeće:

* Da li kompletna prijava ispunjava kriterijume navedene u kontrolnoj listi (Odeljak 7 Dela B obrasca prijave za bespovratna sredstva). To obuhvata i procenu prihvatljivosti projekta. Ako bilo koja od traženih informacija nedostaje ili je netačna, prijava se može odbaciti **samo** na osnovu toga, i ta prijava se dalje neće ocenjivati.

Kompletna prijava koja prođe ovu proveru dalje će se ocenjivati po kvalitetu, uključujući i predloženi budžet i kapacitete podnosilaca predloga projekta i povezanog(ih) lica. Oni će se ocenjivati na osnovu kriterijuma za ocenjivanje niže navedenih u evaluacionoj tabeli. Postoje dve vrste kriterijuma za ocenjivanje: za odabir i za dodelu.

**Kriterijumi za odabir** pomažu da se ocene operativni kapaciteti podnosioca predloga projekta (ili više njih) i povezanih lica, kao i finansijski kapacitet glavnog podnosioca predloga projekta i koristi se da se potvrdi da oni:

* Imaju stabilne i dovoljne izvore finansiranja da održe svoju aktivnost tokom cele predloženog projekta, i tamo gde je to primereno, učestvuju u njegovom finansiranju (ovo se odnosi samo na glavne podnosioce predloga projekta);
* Poseduju kapacitete za upravljanje, profesionalne kompetencije i kvalifikacije potrebne da se uspešno završi predloženi projekat. Ovo se odnosi i na podnosioce predloga projekta i na svako povezano lice(a).

**Kriterijumi za dodelu** pomažu da se oceni kvalitet prijava u odnosu na ciljeve i prioritete definisane u smernicama, i da se bespovratna sredstva dodele projektima koji će postići maksimalnu sveukupnu delotvornost ovog poziva za dostavljanje predloga projekta. Oni pomažu da se odaberu prijave za koje ugovorno telo može da bude uvereno da će biti u skladu sa njegovim ciljevima i prioritetima. Oni obuhvataju relevantnost projekta, njegovu doslednost ciljevima poziva za dostavljanje predloga projekta, kvalitet, očekivani uticaj, održivost i isplativost.

*Ocenjivanje:*

Kriterijumi za ocenjivanje su podeljeni na stavke i podstavke. Svaka podstavka će nositi između 1 i 5 bodova definisanih ovako: 1 = veoma slabo; 2 = slabo; 3 = adekvatno; 4 = dobro; 5 = vrlo dobro.

**Evaluaciona tabela**

|  |  |
| --- | --- |
| **Odeljak** | **Maksimalni broj bodova**  |
| **1. Finansijski i operativni kapacitet** | **20** |
| 1.1 Da li podnosioci predloga projekta i, ako je primenjivo, njihovo povezano lice(a), imaju dovoljno iskustva u upravljanju projektima u sopstvenoj organizaciji?  | 5 |
| 1.2 Da li podnosioci predloga projekta i, ako je primenjivo, njihovo povezano lice(a), imaju dovoljnu tehničku stručnost (posebno poznavanje tema kojima će se baviti) u sopstvenoj organizaciji? | 5 |
| 1.3 Da li podnosioci predloga projekta i, ako je primenjivo, njihovo povezano lice(a), imaju dovoljno kapaciteta za upravljanje? (uključujući osoblje, opremu i sposobnost vođenja budžeta za projekat)? | 5 |
| 1.4 Da li glavni podnosilac predloga ima stabilne i dovoljne izvore finansiranja? | 5 |
| **2. Relevantnost** | **20** |
| *Zbir se prenosi iz ocene koncepta projekta*  |  |
| **3. Koncepcija projekta** | **15** |
| 3.1 Koliko je koherentna celokupna koncepcija ovog projekta? Da li se u predlogu projekta ukazuje na očekivane rezultate koje treba postići ovim projektom? Da li logika intervencije objašnjava na osnovu čega će se ostvariti očekivani rezultati? Da li su predložene aktivnosti odgovarajuće, praktične i u skladu sa predviđenim rezultatima i ishodima? | 5 |
| 3.2 Da li predlog projekta/Logički okvir obuhvata kredibilno početno stanje, ciljeve i izvore za verifikaciju? Ako ne uključuje, da li se predviđa ikakva studija početnog stanja (i da li je budžet studije utvrđen na odgovarajući način u predlogu projekta)? | 5 |
| 3.3 Da li koncepcija odražava solidnu analizu obuhvaćenih problema i kapaciteta relevantnih zainteresovanih strana? | 5 |
| **4. Pristup implementaciji** | **15** |
| 4.1 Da li je akcioni plan za provođenje projekta jasan i izvodljiv? Da li su rokovi realni? | 5 |
| 4.2 Da li predlog projekta uključuje delotvoran i efikasan sistem praćenja sprovođenja projekta (monitoringa)? Da li postoji planirana evaluacija (pre, tokom ili/i na kraju sprovođenja)? | 5 |
| 4.3 Da li je nivo angažovanosti i učestvovanja supodnosioca (ili više njih) i povezanog(ih) lica u projektu? | 5 |
| **5. Održivost projekta**  | **15** |
| 5.1 Da li je verovatno da će projekat imati opipljiv uticaj na svoje ciljne grupe? | 5 |
| 5.2 Da li je verovatno da će projekat imati multiplikativne efekte, uključujući mogućnost za ponavljanje, proširivanje, iskorišćavanje stečenog iskustva i razmenu znanja? | 5 |
| 5.3 Da li su očekivani rezultati predloženog projekta održivi?- Finansijski *(npr. finansiranje aktivnosti po završetku projekta, izvori prihoda da se pokriju svi budući operativni troškovi i troškovi održavanja )*- Institucionalno *(da li će strukture omogućiti da se rezultati projekta održe kada se projekat završi? Da li će ’vlasništvo’ nad rezultatima projekta biti lokalno?)*- Na nivou politike (gde je primenjivo) *(kakav će biti strukturni uticaj projekta — npr. bolji zakoni i propisi, kodeksi ponašanja, metodi)*- Ekološki (ako je primenjivo) *(da li će projekat imati negativan/pozitivan uticaj na životnu sredinu?)* | 5 |
| **6. Budžet i isplativost projekta** | **15** |
| 6.1 Da li su aktivnosti prikazane u budžetu na odgovarajući način? | / 5 |
| 6.2 Da li je odnos između procenjenih troškova i rezultata zadovoljavajući? | / 10 |
| **Maksimalni ukupni broj bodova** | **100** |

Ako je ukupni zbir za Odeljak 1 (finansijski i operativni kapacitet) manji od 12 bodova, prijava će biti odbačena. Ako je zbir za barem jedan od pod-odeljaka u Odeljku 1 samo 1, i takva prijava će biti odbačena.

Ako se glavni podnosilac predloga projekta prijavljuje bez supodnosilaca ili povezanih lica, zbir za tačku 3.3 će biti 5 izuzev u slučaju da je uključenost supodnosilaca ili povezanih lica obavezna prema smernicama za prijavljivanje.

*Privremeni odabir*

Posle evaluacije napraviće se tabela u kojoj će biti navedene prijave rangirane po broju bodova. Prijave sa najvećim brojem bodova će se privremeno odabirati, sve dok se ne dostigne raspoloživi budžet po ovom pozivu za dostavljanje predloga projekta. Osim toga, sačiniće se i rezervna lista prema istim kriterijumima. Ova lista će se koristiti ako se obezbede dodatna sredstva tokom perioda važenja te rezervne liste.

**(3) TREĆI KORAK: POTVRDA PRIHVATLJIVOSTI PODNOSILACA PREDLOGA PROJEKTA I POVEZANIH LICA**

Provera prihvatljivosti će se obaviti na osnovu prateće dokumentacije koju je tražilo ugovorno telo (videti Odeljak 2.4). Podrazumeva se da će se ovo raditi samo za prijave koje su privremeno odabrane na osnovu ukupnog broja bodova, i u okviru raspoloživog budžeta za ovaj poziv za dostavljanje predloga projekta.

* Izjava koju potpisuje glavni podnosilac predloga projekta (Odeljak 8 Dela B obrasca prijave za bespovratna sredstva) će biti upoređena sa pratećom dokumentacijom koju podnosi glavni podnosilac predloga projekta. Svaki nedostajući prateći dokument ili nedoslednost između izjave podnosioca predloga projekta i pratećih dokumenata može da dovede do odbacivanja prijave samo na osnovu toga.
* Prihvatljivost podnosilaca predloga projekta i povezanog(ih) lica će se verifikovati u skladu sa kriterijumima navedenim u Odeljcima 2.1.1, 2.1.2 i 2.1.3.

Svaka odbačena prijava će biti zamenjena narednom najbolje rangiranom prijavom na rezervnoj listi koja se uklapa u okvire raspoloživog budžeta za ovaj poziv za dostavljanje predloga projekta.

* 1. Podnošenje pratećih dokumenata za privremeno odabrane prijave

Ugovorno telo će pismeno obavestiti glavnog podnosioca predloga projekta čija prijava bude privremeno odabrana ili stavljena na rezervnu listu. Od njega će se tražiti da dostavi tražena dokumenta da bi se omogućilo da ugovorno telo verifikuje prihvatljivost glavnog podnosioca predloga projekta, supodnosioca (ili više njih) (ako ih ima) i njihovog povezanog(ih) lica (ako ih ima)[[13]](#footnote-14):

Statut ili osnivački akt glavnog podnosioca predloga projekta, svakog supodnosioca (ako ih ima) i svakog povezanog lica (ako ih ima)[[14]](#footnote-15). Kada je ugovorno telo priznalo prihvatljivost glavnog podnosioca predloga projekta, ili supodnosioca (ili više njih) (ako ih ima) i njihovog povezanog(ih) lica (ako ih ima) u nekom drugom pozivu za dostavljanje predloga projekta po istoj budžetskoj liniji u periodu od 2 godine pre krajnjeg roka za prijem prijava, umesto statuta ili osnivačkog akta potrebno je samo priložiti kopiju dokumenta kojim se potvrđuje prihvatljivost u prethodnom pozivu (npr. primerak posebnih uslova ugovora o dodeli bespovratnih sredstava tokom referentnog perioda), izuzev u slučaju da je u međuvremenu došlo do promene pravnog statusa[[15]](#footnote-16). Ova obaveza se ne odnosi na međunarodne organizacije koje su potpisale okvirni sporazum sa Evropskom komisijom.

Za projekta za koje iznos bespovratnih sredstava (granta) prelazi 750 hiljada evra i za operativne grantove iznad 100 hiljada evra, glavni podnosilac predloga projekta mora da dostavi i izveštaj revizora koji je pripremio odobreni eksterni revizor tamo gde je dostupan, i uvek u slučaju kada je revizija obavezna po nacionalnom zakonu ili propisima EU. Taj izveštaj mora da potvrdi završne račune za najviše poslednje 3 raspoložive finansijske godine. U svim drugim slučajevima podnosilac predloga projekta će dostaviti sopstvenu izjavu koju potpisuje njegov ovlašćeni zastupnik kojom se potvrđuje ispravnost validnost završnih računa za najviše poslednje 3 raspoložive finansijske godine.

Ovaj zahtev će se odnositi samo na prvu prijavu koju korisnik podnosi odgovornom licu za odobravanje za bilo koju finansijsku godinu.

Izveštaj o eksternoj reviziji se ne traži ni od jednog supodnosioca ili povezanog lica (ako ih ima).

Primerak najnovijeg završnog računa glavnog podnosioca predloga projekta (bilans uspeha i bilans stanja za poslednju finansijsku godinu za koju su računi zaključeni)[[16]](#footnote-17). Primerak najnovijeg završnog računa se ne traži ni od jednog supodnosioca (ako ih ima) niti zavisnog lica (ako ih ima).

Obrazac za pravna lica (videti Aneks D ovih Smernica) propisno popunjen i potpisan od strane svakog pojedinačnog podnosioca predloga projekta (tj. od strane glavnog podnosioca predloga projekta i svakog supodnosioca (ako ih ima) uz sva prateća dokumenta koja se tu traže. Ako su podnosioci predloga projekta već potpisali neki ugovor sa ugovornim telom, umesto obrasca za pravna lica i prateće dokumentacije može se dostaviti samo broj pravnog lica, izuzev u slučaju da je u međuvremenu došlo do promene pravnog statusa.

Obrazac za finansijsku identifikaciju glavnog podnosioca predloga projekta (ne i od supodnosioca (ili više njih)) u skladu sa modelom koji se nalazi u Aneksu E ovih Smernica, sa potvrdom banke u koju će se vršiti uplate. Ova banka mora da se nalazi u zemlji u kojoj je glavni podnosilac predloga projekta osnovan. Ako je glavni podnosilac predloga projekta već podneo Obrazac za finansijsku identifikaciju u prošlosti za ugovor u kome je Evropska komisija bila zadužena za plaćanja, i namerava da koristi isti bankarski račun, umesto ovoga se može dostaviti samo prethodni Obrazac za finansijsku identifikaciju.

Dokumenta se moraju podnositi u originalu, u fotokopiji ili skeniranoj verzija (tj. da se vidi pečat, potpisi i datumi) pomenutih originala.

Kada ta dokumenta nisu ni na jednom od zvaničnih jezika Evropske Unije ilina jeziku zemlje u kojoj se projekat sprovodi, za potrebe analiziranja prijave mora se priložiti prevod na engleski relevantnih delova ovih dokumenata kojima se dokazuje prihvatljivost podnosioca predloga projekta i, gde je primenjivo, supodnosilaca i povezanog(ih) lica.

Kada su ta dokumenta na jednom od zvaničnih jezika Evropske Unije, ali ne na engleskom, **čvrsto** se preporučuje, kako bi se olakšala evaluacija, da se priloži i prevod na engleski relevantnih delova ovih dokumenata kojima se dokazuje prihvatljivost podnosioca predloga projekta i, gde je primenjivo, supodnosilaca i povezanih lica.

Ako gore navedena prateća dokumenta nisu podneta pre isteka krajnjeg roka naznačenog na zahtevu za podnošenje dokumenata koji je ugovorno telo poslalo glavnom podnosiocu predloga projekta, prijava može da bude odbačena.

Po verifikaciji pratećih dokumenata, komisija za evaluaciju će ugovornom telu saopštiti konačnu preporuku, a ono će odlučiti o dodeli bespovratnih sredstava.

Napomena: U slučaju da ugovorno telo nije zadovoljno snagom, solidnošću i garancijama koje nudi strukturna veza između jednog od podnosilaca predloga projekta i njegovog povezanog lica, može da zatraži da se podnesu dodatna dokumenta koja bi omogućila da povezano lice postane supodnosilac. Ako se podnesu sva dokumenta potrebna da postane supodnosilac, i pod uslovom da su ispunjeni svi kriterijumi prihvatljivosti, gore navedeno lice postaje supodnosilac za sve potrebe. Glavni podnosilac predloga projekta mora da podnese obrazac prijave revidiran shodno tome.

* 1. Obaveštenja o odluci ugovornog tela
		1. Sadržaj odluke

Glavni podnosioci predloga projekta će biti pismeno obavešteni o odluci ugovornog tela o njihovoj prijavi, a ako ista bude odbačena, i razlozima za takvu negativnu odluku.

Ako neki podnosilac predloga projekta smatra da mu je naneta šteta zbog greške ili nepravilnosti tokom procesa dodele, može da podnese žalbu. Videti dalje odeljak 2.4.15 praktičnog vodiča.

* + 1. Indikativni vremenski plan

|  |  |  |
| --- | --- | --- |
|  | **DATUM** | **VREME** |
| **1. Informativni sastanak (ako ga bude bilo)**  | Biće objavljeni naknadno | Proveriti vebsajt |
| **2. Krajnji rok do koga se od ugovornog tela mogu tražiti objašnjenja** | 28.01.2019. | 15:00 |
| **3. Poslednji dan do koga ugovorno telo daje objašnjenja** | 07.02.2019. | - |
| **4. Krajnji rok za podnošenje prijava** | 18.02.2019. | 15:00 |
| **5. Informisanje glavnih podnosilaca predloga projekta o otvaranju, administrativnoj proveri i evaluaciji koncepta projekta (Prvi korak)** | April 2019. | - |
| **6. Informisanje glavnih podnosilaca predloga projekta o kompletnim prijavama (Drugi korak)** | April 2019. | - |
| **7. Obaveštenje o dodeli (posle kontrole prihvatljivosti (Treći korak)** | Maj 2019. | - |
| **8. Potpisivanje ugovora** | Maj 2019. | - |

Sva vremena su u vremenskoj zoni zemlje ugovornog tela.

Ovaj indikativni vremenski plan sadžri provizorne datume (osim datuma pod 2, 3, i 4) i ugovorno telo ih može menjati tokom samog postupka. U takvim slučajevima tabela sa ažuriranim vremenskim planom objavljena na vebsajtu SKGO http://www.skgo.org/strane/337.

* 1. Uslovi za implementaciju posle odluke ugovornog tela da dodeli bespovratna sredstva

Posle odluke da se dodele bespovratna sredstva, korisniku ili korisnicima će biti ponuđen ugovor na osnovu standardnog ugovora o dodeli bespovratnih sredstava (videti Aneks G ovih Smernica). Potpisivanjem obrasca prijave (Aneks A ovih Smernica), podnosioci predloga projekta pristaju, ako im bespovratna sredstva budu dodeljena, da prihvate ugovorne uslove standardnog ugovora o dodeli bespovratnih sredstava. Kada je koordinator organizacija čije su karakteristike pozitivno procenjene, ona će potpisati ugovor o doprinosu na osnovu modela ugovora o doprinosu. U takvom slučaju ne važe upućivanja na odredbe standardnog ugovora o dodeli bespovratnih sredstava i njegove anekse ne važe. Sva upućivanja u ovim smernicama na ugovor o dodeli bespovratnih sredstava smatraće se upućivanjima na relevantne odredbe ugovora o doprinosu.

Ugovori o implementaciji

Kada sprovođenje projekta iziskuje da korisnik(ci) i njegovo povezano lice(a) (ako ih ima) dodeljuju ugovore o nabavci, ti ugovori se moraju dodeljivati u skladu sa Aneksom IV standardnog ugovora o dodeli bespovratnih sredstava.

U ovom kontekstu treba napraviti razliku između dodele ugovora o implementaciji i podugovaranja delova projekta opisanih u predlogu projekta, tj. opisa projekta priloženog uz ugovor o dodeli bespovratnih sredstava, a to podugovaranje podleže dodatnim ograničenjima (videti opšte uslove i odredbe u modelu ugovora o dodeli bespovratnih sredstava).

Dodela ugovora o implementaciji: ugovori o implementaciji odnose se na kupovinu rutinskih usluga i/ili neophodne robe i opreme za korisnika kao dela upravljanja projektom; oni ne obuhvataju nikakvo poveravanje spoljnim izvršiocima poslova koji čine deo projekta opisanih u predlogu projekta, tj. u opisu projekta u prilogu ugovora o dodeli bespovratnih sredstava.

Podugovaranje: Podugovaranje predstavlja implementaciju od strane trećeg lica sa kojim je jedan ili više korisnika sklopilo ugovor o nabavci, za konkretne poslove koji čine deo projekta opisane u prilogu ugovora o dodeli bespovratnih sredstava (videti i opšte uslove i odredbe u modelu ugovora o dodeli bespovratnih sredstava).

1. SPISAK PRILOGA

**Dokumenta koja treba popuniti**

Aneks A: Obrazac prijave za bespovratna sredstva (Word format)

Aneks B: Budžet (Excel format)

Aneks C: Matrica Logičkog okvira (Excel format)

Aneks D: Obrazac za pravna lica[[17]](#footnote-18)

Aneks E: Obrazac za finansijsku identifikaciju

Aneks F: Obrazac za podatke o organizaciji

**DOKUMENTA ZA INFORMISANJE[[18]](#footnote-19)**

Aneks G: Standardni ugovor o dodeli bespovratnih sredstava

- Aneks II: opšti uslovi

- Aneks IV: pravila za dodelu ugovora

- Aneks V: standardni zahtev za plaćanje

- Aneks VI: model narativnog i finansijskog izveštaja

- Aneks IX: standardni model za prenos vlasništva nad imovinom

Aneks H: Iznos dnevnica, može se naći na sledećoj adresi: [http://ec.europa.eu/europeaid/funding/about-procurement-contracts/procedures-i-practical-guide-prag/diems\_en](http://ec.europa.eu/europeaid/funding/about-procurement-contracts/procedures-and-practical-guide-prag/diems_en).

Aneks J: Informacije o poreskom režimu koji važi za ugovore o dodeli bespovratnih sredstava koji se potpisuju po ovom pozivu

Aneks K: Vodič za procenu pojednostavljenih opcija troškova.

**Korisni linkovi:**

**Smernice za upravljanje projektnim ciklusom**

[http://ec.europa.eu/europeaid/aid-delivery-methods-project-cycle-management-guidelines-vol-1\_en](https://ec.europa.eu/europeaid/aid-delivery-methods-project-cycle-management-guidelines-vol-1_en)

**Implementacija ugovora o dodeli bespovratnih sredstava**

**Vodič za korisnike**

<http://ec.europa.eu/europeaid/companion/document.do?nodeNumber=19&locale=en>

**Finansijski alati**

[http://ec.europa.eu/europeaid/funding/procedures-beneficiary-countries-i-partners/financial-management-toolkit\_en](http://ec.europa.eu/europeaid/funding/procedures-beneficiary-countries-and-partners/financial-management-toolkit_en)

Molimo da obratite pažnju da ovi alati ne predstavljaju deo ugovora o dodeli bespovratnih sredstava i nemaju pravnu vrednost. Oni samo daju opšte smernice i u nekim detaljima mogu da se razlikuju od potpisanog ugovora o dodeli bespovratnih sredstava. Da bi se obezbedilo poštovanje ugovornih obaveza od strane korisnika, oni ne smeju da se oslanjaju isključivo na ove alate, već uvek moraju da konsultuju svoje pojedinačne ugovorne dokumente.

\* \* \*

1. Izveštaj o implementaciji Strategije za socijalnu inkluziju Roma u Srbiji 2016-2025 u 2016, strana 89. [↑](#footnote-ref-2)
2. *Romi u Srbiji*, Zavod za statistiku Republike Srbije, <http://pod2.stat.gov.rs/ObjavljenePublikacije/Popis2011/Romi.pdf> [↑](#footnote-ref-3)
3. Ishod ovog Seminara je zajednička priprema Operativnih zaključaka Vlade Republike Srbije i Evropske komisije. Operativni zaključci predstavljaju preuzete obaveze koje se moraju realizovati da bi se dalje unapređivao položaj romske nacionalne manjine u Republici Srbiji. [↑](#footnote-ref-4)
4. Tamo gde bespovratna sredstva finansira Evropski fond za razvoj, svako pominjanje finansiranja od strane Evropske Unije mora se razumeti kao finansiranje od strane Evropskog fonda za razvoj. [↑](#footnote-ref-5)
5. Napominjemo da glavni podnosilac predloga projekta (tj. koordinator) čije je kvalifikacije pozitivno ocenila Evropska komisija i kome se dodeljuju bespovratna sredstva neće potpisati standardni ugovor o dodeli bespovratnih sredstava objavljen sa ovim smernicama, već ugovor o doprinosu na osnovu modela ugovora o doprinosu. Smatraće se da se sva upućivanja na standardni ugovor o dodali bespovratnih sredstava u ovim smernicama i drugim dokumentima povezanim sa ovim pozivom odnose na relevantne odredbe modela ugovora o doprinosu. [↑](#footnote-ref-6)
6. U okviru ovog Poziva za podnošenje predloga projekta koristi se najšire moguće razumevanje pojma organizacija civilnog društva kako je to 1999. definisao Evropski ekonomski i socijalni komitet (CES/1999/851) i kako su to kasnije razradili EESC (CES/1999/851, CES/2000/81) i EK (COM/2002/0704 finalno, COM/2005/0290 finalno). [↑](#footnote-ref-7)
7. Određuje se na osnovu statuta organizacije, u kome treba da se pokaže da je osnovana po aktu koji je regulisan nacionalnim zakonom u dotičnoj zemlji, i da ima centralu u prihvatljivoj zemlji. U tom smislu, nijedno pravno lice čiji je statut utvrđen u drugoj zemlji ne može se smatrati prihvatljivom lokalnom organizacijom, čak i ako je taj statut registrovan i lokalno, ili ako je zaključen ‘Memorandum o razumevanju’. [↑](#footnote-ref-8)
8. Ako su registrovane u Srbiji, nevladine organizacije uključuju one koje imaju sledeći status: „udruženje”, „savez udruženja”, „predstavništvo stranog udruženja”, „fondacija”, „predstavništvo strane fondacije”. [↑](#footnote-ref-9)
9. Ažurirana lista sankcija se može naći na adresi [www.sanctionsmap.eu](http://www.sanctionsmap.eu). Molimo imajte u vidu da mapa sankcija predstavlja IT alat za identifikaciju režima sankcija. Izvor ovih sankcija potiče iz zakonskih akata koje objavljuje *Official Journal* (Službeni list) (OJ). U slučaju razlike između onoga što su objavljeni zakonski akti i ažurirani podaci na vebsajtu, prevagu ima verzija u OJ. [↑](#footnote-ref-10)
10. Ta treća lica nisu ni povezana lica, ni saradnici, ni izvođači. [↑](#footnote-ref-11)
11. PDV se može smatrati prihvatljivim troškom ako su ispunjeni sledeći uslovi: a) porezi na dodatu vrednost se ne mogu povratiti ni na koji način ; b) utvrđeno je da ih snosi krajnji korisnik, i c) jasno su navedeni u predlogu projekta. [↑](#footnote-ref-12)
12. Što odgovara Odeljku 3 i 4 Dela B Obrasca prijave. [↑](#footnote-ref-13)
13. Neće se tražiti prateća dokumentacija za prijave za bespovratna sredstva koja ne prelaze 60 000 EUR. [↑](#footnote-ref-14)
14. Tamo gde su glavni podnosilac predloga projekta i/ili supodnosilac (ili više njih) i/ili povezano lice(a) javno telo osnovano zakonom, mora se dostaviti primerak tog zakona. [↑](#footnote-ref-15)
15. Ulaže se samo tamo gde se uslovi prihvatljivosti nisu promenili od jednog poziva za dostavljanje predloga projekta do drugog. [↑](#footnote-ref-16)
16. Ova obaveza se ne odnosi na fizička lica koja su primila stipendiju ili kojima je najpotrebnija direktna podrška, niti na javna tela i međunarodne organizacije. Ne važi takođe ni kada su završni računi praktično isti dokumenti kao i izveštaj o eksternoj reviziji koji je već dostavljen u skladu sa Odeljkom 2.4.2. [↑](#footnote-ref-17)
17. Ovo važi samo kada će Evropska komisija vršiti uplate po ugovorima koji će biti potpisani. [↑](#footnote-ref-18)
18. Ova dokumenta treba takođe da objavi ugovorno telo. [↑](#footnote-ref-19)